REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12Broj:06-2/258-12

7. novembar 2012. godine

B e o g r a d

ZAPISNIK

19. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 6. NOVEMBRA 2012. GODINE

Sednica Odbora je počela u 9,15 časova.

Sednicom je predsedavala Vesna Kovač, predsednik Odbora.

Sednici su prisustvovali Radojko Obradović, zamenik predsednika Odbora i članovi Odbora: Zoran Antić, Veroljub Arsić, Vojislav Vujić, Zoran Kasalović, Dragan Tomić, Dušica Nikolić, dr Milorad Mijatović i Momo Čolaković, i Zoran Pralica, zamenik člana Odbora.

Sednici nisu prisustvovali članovi Odbora: Žika Gojković, mr Božidar Đelić, Bojan Đurić, Zoltan Pek, Đorđe Stojšić i dr Mirko Cvetković.

Sednici je prisustvovao narodni poslanik Srđan Miković.

Na predlog predsednika, Odbor je većinom glasova (devet za) utvrdio sledeći

D n e v n i r e d

1. Povlačenje Predloga odluke Odbora za finansije, republički budžet

i kontrolu trošenja javnih sredstava o izboru Saveta guvernera Narodne banke Srbije od 2. oktobra 2012. godine (broj 119-3069/12);

1. Povlačenje Predloga odluke Odbora za finansije, republički budžet i

kontrolu trošenja javnih sredstava o izboru direktora Uprave za nadzor nad finansijskim institucijama od 23. oktobra 2012. godine (broj 02-3354/12).

Predsednik Odbora je rekla da je zbog stupanja na snagu Zakona o izmenama i

dopunama zakona o Narodnoj banci Srbije, Odbor za finansije, republički budžet i kontrolu trošenja javnih sredstava treba da povuče svoje predloge odluka od 2. i 23. oktobra 2012. godine i usaglasi ih sa odredbama ovog zakona.

**Prva tačka dnevnog reda:** Povlačenje Predloga odluke Odbora za finansije, republički budžeti kontrolu trošenja javnih sredstava o izboru Saveta guvernera Narodne banke Srbije od 2. oktobra 2012. godine (broj 119-3069/12).

Odbor za finansije, republički budžet i kontrolu trošenja javnih sredstava Narodne skupštine, većinom glasova (devet za) povukao je iz procedure Narodne skupštine, na osnovu člana 159. stav 1. i člana 193. Poslovnika Narodne skupštine, PREDLOG ODLUKE O IZBORU SAVETA GUVERNERA NARODNE BANKE SRBIJE broj: 119-3069/12 od 2.oktobra 2012. godine, zbog donošenja Zakona o izmenama i dopunama Zakona o Narodnoj banci Srbije („Službeni glasnik RS“, broj 106/12) i usklađivanja Predloga odluke sa odredbama ovog zakona.

**Druga tačka dnevnog reda:** Povlačenje Predloga odluke Odbora za finansije, republički budžet i kontrolu trošenja javnih sredstava o izboru direktora Uprave za nadzor nad finansijskim institucijama od 23. oktobra 2012. godine (broj 02-3354/12).

Odbor za finansije, republički budžet i kontrolu trošenja javnih sredstava Narodne skupštine, većinom glasova (devet za) povukao je iz procedure Narodne skupštine, na osnovu člana 159. stav 1. i člana 193. Poslovnika Narodne skupštine, PREDLOG ODLUKE O IZBORU DIREKTORA UPRAVE ZA NADZOR NAD FINANSIJSKIM INSTITUCIJAMA, broj: 02-3354/12 od 23.oktobra 2012. godine, zbog donošenja Zakona o izmenama i dopunama Zakona o Narodnoj banci Srbije („Službeni glasnik RS“, broj 106/12) i usklađivanja Predloga odluke sa odredbama ovog zakona.

Sednica Odbora je završena u 9,25 časova.

Tonski snimak 19. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač